

**REPUBLIKA HRVATSKA  
 KRAPINSKO-ZAGORSKA ŽUPANIJA**

**Povjerenstvo za provedbu**

**Oglasa za prijam u službu referenta**

**u pisarnici i arhivi ispostave**

KLASA: 112-03/18-01/01

URBROJ: 2140/01-08/1-18-26

Krapina, 3. travnja 2018.

Na temelju članka 20. stavka 4. alineje 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11. i 4/18.), Povjerenstvo za provedbu Oglasa za prijam u službu referenta u pisarnici i arhivi ispostave, upućuje

**POZIV NA PRETHODNU PROVJERU ZNANJA I SPOSOBNOSTI**

**Dana 9. travnja 2018. godine, s početkom u 8.00 sati, u dvorani za sastanke u sjedištu Krapinsko-zagorske županije u Krapini, Magistratska 1,** provesti će se postupak prethodne provjere znanja i sposobnosti kandidatkinja prijavljenih na Oglas za prijam u službu referenta u pisarnici i arhivi ispostave u Upravni odjel za prostorno uređenje, gradnju i zaštitu okoliša, s mjestom rada u Zaboku, koji je dana 14. ožujka 2018. godine objavljen pri Hrvatskom zavodu za zapošljavanje Područnom uredu Krapina i na službenoj mrežnoj stranici Krapinsko-zagorske županije [**www.kzz.hr**](http://www.kzz.hr)(natječaji i javni pozivi).

Kandidatkinje koje ispunjavaju formalne uvjete uz Oglasa i mogu pristupiti prethodnoj provjeri znanja i sposobnosti su (inicijali imena i prezimena/prva dva slova imena i prezimena kod kandidatkinja s istim inicijalima):

1. A. P.,
2. M. N.,
3. D. K.,
4. J. L.,
5. MA. ŠO.,
6. M. F.,
7. MA. ŠI.,
8. I. Š.,
9. V. M.,
10. K. M.,
11. M. Đ.,
12. L. M..

Kandidatkinje su, kada pristupaju prethodnoj provjeri znanja i sposobnosti, dužne predočiti osobnu iskaznicu, putovnicu ili vozačku dozvolu radi identifikacije, a ako koja od kandidatkinja ne pristupi prethodnoj provjeri znanja i sposobnosti, smatrati će se da je povukla prijavu na Oglas.

Pravni izvori koje treba koristiti za pripremanje za prethodnu provjeru znanja i sposobnosti, opis postupka provjere znanja i sposobnosti te bodovanja objavljeni su na službenoj mrežnoj stranici Krapinsko-zagorske županije, [**www.kzz.hr**](http://www.kzz.hr) **(**natječaji i javni pozivi).

Prethodnu provjeru znanja i sposobnosti provodi Povjerenstvo za provedbu Oglasa za prijam u službu referenta u pisarnici i arhivi ispostave.

Ovaj Poziv objaviti će se na službenoj mrežnoj stranici Krapinsko-zagorske županije, [**www.kzz.hr**](http://www.kzz.hr)(natječaji i javni pozivi) i na Oglasnoj ploči Krapinsko-zagorske županije u prizemlju zgrade, Magistratska 1, Krapina.

**PREDSJEDNICA POVJERENSTVA**

Petra Vrančić Lež